## Uredba o izmjenama i dopunama Uredbe o unutarnjem ustrojstvu Ministarstva zaštite okoliša i prostornog uređenja

### NN 198/2003 (19.12.2003.), Uredba o izmjenama i dopunama Uredbe o unutarnjem ustrojstvu Ministarstva zaštite okoliša i prostornog uređenja

# Vlada Republike Hrvatske

3156

Na
temelju članka 59. Zakona o sustavu državne uprave (»Narodne novine«, broj
190/2003 – pročišćeni tekst), Vlada Republike Hrvatske je na sjednici održanoj
11. prosinca 2003. godine, donijela

## UREDBU

### o izmjenama i dopunama Uredbe o unutarnjem ustrojstvu Ministarstva zaŠtite okoliŠa i prostornog ureĐenja

Članak
1.

U
Uredbi o unutarnjem ustrojstvu Ministarstva zaštite oko­liša i prostornog
uređenja (»Narodne novine«, broj 13/2003) u članku 6. stavku 1. iza riječi:
»vođenje upravnih postupaka« stav­lja se zarez i dodaju se riječi: »vođenje
prekršajnih postupaka u Ministarstvu«.

U stavku 2. točki: »4.2. Odjel za postupak u drugom
stupnju« dodaje se nova točka: »4.3. Odjel za prekršaje«.

U podtočki 4.2.2. riječi: »zaštite okoliša« brišu se.

Iza podtočke 4.2.2. dodaje se nova točka 4.3. koja
glasi:

»4.3. Odjel za prekršaje

Odjel za prekršaj vodi prekršajne postupke i donosi
odluke u prvom stupnju za prekršaje propisane zakonima iz djelokruga
Ministarstva, odlučuje u drugom stupnju o žalbama protiv odluka voditelja
postupka u prekršajnom postupku donesenih radi pripreme prekršajnog postupka,
pokretanja i vođenja postupka, odlu­čuje o zahtjevima za obnovu prekršajnog
postupka, priprema odgovore na predstavke i pritužbe građana u odnosu na pre­kršajne
postupke koje provodi, daje mišljenja i upute u primjeni i provedbi zakona
kojima su propisani prekršaji te surađuje s Visokim prekršajnim sudom, Državnim
odvjetništvom i drugim tijelima državne vlasti.

U
Odjelu za prekršaje ustrojavaju se:

4.3.1.
Odsjek za prekršaje iz područja zaštite okoliša, zaštite prirode i prostornog
uređenja

4.3.2. Odsjek za prekršaje iz područja gradnje

4.3.1. Odsjek za prekršaje iz područja zaštite
okoliša, zaštite prirode  i prostornog
uređenja.

Odsjek za prekršaje iz područja zaštite okoliša, zaštite
prirode i prostornog uređenja vodi prekršajne postupke propisane zakonima iz
toga područja. Voditelj postupka donosi odluke u prvom stupnju. Vijeće odlučuje
u drugom stupnju o žalbama protiv odluka voditelja postupka u prekršajnom
postupku donesenih radi pripreme prekršajnog postupka, pokretanju i vođenju
postupka, te odlučuje o zahtjevima za obnovu postupka. Odsjek priprema odgovore
na predstavke i pritužbe građana u odnosu na prekršajne postupke koje vodi,
daje mišljenja i upute u primjeni i provedbi zakona iz djelokruga Ministarstva
kojim su propisani prekršaji, te surađuje s Visokim prekršajnim sudom, Državnim
odvjetništvom i drugim tijelima državne vlasti.

4.3.2. Odsjek za prekršaje iz područja gradnje

Odsjek za prekršaje iz područja gradnje vodi
prekršajne postupke propisane zakonom iz toga područja. Voditelj postupka
donosi odluke u prvom stupnju. Vijeće odlučuje u drugom stupnju o žalbama
protiv odluka voditelja postupka u prekršajnom postupku donesenih radi pripreme
prekršajnog postupka, pokretanju i vođenju postupka, te odlučuje o zahtjevima
za obnovu postupka. Odsjek priprema odgovore na predstavke i pritužbe građana u
odnosu na prekršajne postupke koje vodi, daje mišljenja i upute u primjeni i
provedbi zakona kojima su propisani prekršaji, te surađuje s Visokim
prekršajnim sudom, Državnim odvjetništvom i drugim tijelima državne vlasti.«

Članak 2.

U članku 9. stavku 4. u točki 7.2. iza prve rečenice
dodaje se nova rečenica koja glasi: »Rješava u drugom stupnju o žalbama protiv
rješenja inspekcije u prvom stupnju iz područja zaštite okoliša«.

U podtočki 7.2.1. u prvoj rečenici iza riječi:
»postupanja s otpadom« stavlja se zarez i dodaju se riječi: »rješava u drugom
stupnju o žalbama protiv rješenja inspekcije u prvom stupnju iz područja
zaštite okoliša«.

U podtočki 7.3.2. – 7.3.12. u prvoj rečenici iza
riječi: »obav­ljaju poslove« dodaju se riječi: »inspekcijskog nadzora nad općim
i poje­dinačnim aktima, uvjete i način rada nadležnih tijela dr­žavne uprave,
tijela jedinica lokalne i područne (regionalne) samo­uprave, pravne i fizičke
osobe te poduzimanje mjera pred­viđenih Zakonom o prostornom uređenju,«, a iza
riječi: »u izradi propisa iz područja« dodaju se riječi: »prostornog uređenja
i«.

U podtočkama 7.3.2.1., 7.3.2.2., 7.3.2.3., 7.3.4.1.,
7.3.4.2., 7.3.8.1., 7.3.8.2., 7.3.10.1., 7.3.10.2., 7.3.11.1., 7.3.11.2.,
7.3.12.1. i 7.3.12.2. iza riječi: »Odsjek inspekcijskog nadzora« dodaje se
riječ: »gradnje«.

Članak
3.

Okvirni
broj državnih službenika i namještenika potrebnih za obavljanje poslova iz
djelokruga Ministarstva iz članka 15. stavka 2. Uredbe mijenja se i određuje u
tablici koja je sastavni dio ove Uredbe i ne objavljuje se u »Narodnim
novinama«.

Članak
4.

Ministar
zaštite okoliša i prostornog uređenja uskladit će Pravilnik o unutarnjem redu
Ministarstva zaštite okoliša i prostornog uređenja s odredbama ove Uredbe u
roku od 30 dana od dana njezina stupanja na snagu.

Članak
5.

Ova
Uredba stupa na snagu osmog dana od dana objave u »Narodnim novinama«.

Klasa: 023-03/03-01/24
Urbroj: 5030115-03-1
Zagreb, 11. prosinca 2003.

Predsjednik
**Ivica Račan,** v. r.

Uredba, NN 198/2003-3156